Gaor Bheinn

’S e beinn ann am Frìth Loch Eil air a’ Ghàidhealtachd a th’ ann an Gaor Bheinn, Beurla: GulvainOrdnance Survey Landranger 40. Tha e 987m de dh’àirde agus ’s e Beinn Rothaich iomallach a th’ ann. Tha e suidhichte eadar eadar Loch Airceig agus Loch Eil. Tha a druim a' ruith bhon deas dhan tuath agus tha dà mhullach air. Ged a tha trigpoint air mullach a deas na beinne, 's e mullach a tuath am mullach as àirde.  

Tha ceum a' leantainn bhon rathad A830 eadar An Gearasdan agus Malaig tro Ghleann na Fionnlighe gu bonn na beinne. Mar as trice bithear an uair sin a' dìreadh air an druim chun nam mullach, agus a' tilleadh san aon dòighGaor Bheinn air Walkhighlands. Dh'fhaodadh cuideachd a cheangal le Bràigh nan Uamhachan agus Streap agus a' tilleadh bho sin a Ghleann FhionghainGaor Bheinn agus Streap air Walkhighlands. Chan eil ceumannan ann ach anns na glinn, agus bithear a' dìreadh agus a' cromadh air leathadan cas, feurach.

Bho mhullach Gaor Bheinn gheibhear seallaidhean air beanntan Chnòideirt, Loch Cuaich, Loch Abar agus Àird Gobhair. 

  Iomraidhean  

 Ceanglaichean a-mach 

 Gaor Bheinn aig munromagic.com (Beurla) 
 Gaor Bheinn aig walkhighlands.co.uk (Beurla)

Roinn-seòrsa:Beanntan Rothaich
Roinn-seòrsa:Beanntan na h-Alba
Roinn-seòrsa:Comhairle na Gàidhealtachd